Friedrich Seeberg

Friedrich Seeberg (vene keeles Фридрих Георгиевич Зееберг (Зеберг); läti keeles Frīdrihs Zēbergs; 27. september 1872 Peterburi – 1902 Ida-Siberi meri) oli baltisaksa päritolu Venemaa astronoom ja magnetoloog, polaaruurija. 

Friedrich Seeberg sündis Kuramaa kubermangust pärit ja Tartu Ülikooli lõpetanud Peterburi Jeesuse kiriku pastor Georg Seebergi (sünd.1839)Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, (Matrikkel nr.6853 lk.500) pojana.

Ta õppis 1892–1897 Tartu Ülikoolis ja oli seejärel füüsika vanemõpetaja protestantlikus kirikukoolis Peterburis. 

1900–1902 osales ta Eduard von Tolli polaarekspeditsioonil astronoomi, magnetoloogi ja fotograafina, kuhu sai professorite O. A. Buklunda ja G. V. Levitski soovitusel. Kuigi ta oli füüsikadoktor, oleks ta ekspeditsioonile saamise nimel olnud nõus ka kuunari "Zarja" kütjana töötama.В. Л. Иванов. Архипелаг двух морей 

5. juulil 1902 jäi Seeberg koos ekspeditsiooni juhataja Tolli ja nende kaaslaste, jakuudi kaupmehe Vassili Gorohhovi (Omuk) ja evengi Nikolai Protodjakonoviga (Bagõlai Tšitšah)Н. Самсонов. Личные имена народа саха (1635-1917 гг.). Илин, 1998, №1 laevast maha, et Sannikovi maad otsida. Nad jõudsid Bennetti saarele ja koostasid selle kaardi.Белов М. И. По следам полярных экспедиций. Часть II. На архипелагах и островах Sannikovi maad nad ei leidnud ja ootasid kuunarit "Zarja", et see neid saarelt üles võtaks. Kui sai selgeks, et "Zarja" neid ei päästa ja talvitumiseks toitu ei jätku, siis liikusid nad 8. novembril tagasi Uus-Siberi saare suunas. Selle järel nad kadusid.

18. septembril 1913 paigaldas laeva "Taimõr" (vene keeles Таймыр) meeskond nende nelja hukkunu mälestuseks vaskplaadiga puuristi Bennetti saare Baroness Tolli kivile Emma lahes (Бухта Эмма). 
Команда "Таймыра" изготовила деревянный крест с надписью на медной луженной доске: "Памяти погибших в 1902 году: начальника экспедиции барона Эдуарда Толль, астронома Фридриха Зеберга, проводников Николая Горохова и Василия Протодьяконова. Гидрографическая экспедиция Северного Ледовитого океана. 18 сентября 1913 г."10 Крест установили на вершине утеса Баронессы Толль. 

Friedrich Seebergi auks said nime jõgi ja liustik Uus-Siberi saartel, laht Taimõri poolsaarest lõunas ja mägi selles lahes, ning platoo Kotelnõi saarel.Е. Шалдаева. Память об ученом сохранят в книге

Vaata ka
Johann Friedrich Seeberg (sündinud 1792 Kuramaal), Tartu Ülikoolis teoloogiat õppinud õpetaja ja pastor.Hasselblatt 1889, (Matrikkel nr.598 lk.41)
Friedrich Seeberg (sündinud 1853 Kuramaal), Tartu Ülikoolis filoloogiat õppinud õpetajaHasselblatt 1889, (Matrikkel nr.9454 lk.690)

Viited

Kategooria:Venemaa polaaruurijad
Kategooria:Venemaa astronoomid
Kategooria:Baltisaksa teadlased
Kategooria:Sündinud 1872
Kategooria:Surnud 1902